Diari Oficial de la Generalitat Valenciana


Sumari del DOGV 5775, del 02-06-2008 (2008/6236)

ORDE de 25 d'abril de 2008, de la Conselleria d'Indústria, Comerç i Innovació, per la qual es modifica parcialment l'Orde de 26 d'abril de 2006 de la Conselleria d'Empresa, Universitat i Ciència, per la qual es regula l'obligació que els tallers de reparació de vehicles automòbils, els seus equips i components disposen de responsable tècnic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/04/25/(1)/dof/vci/html**

### Dades del document

Número de DOGV
:   5775

Data del DOGV
:   02-06-2008

Secció del DOGV
:   I. DISPOSICIONS GENERALS

Número del document
:   2008/6236


Data del document
:   25-04-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * mecànica general
    * antiguitat
    * associació professional
    * confederació patronal
    * vehicle
    * reglamentació tècnica
    * legislació
    * equip de vehicle
    * organització patronal
    * supervisor
    * petita i mitjana empresa
    * inspecció tècnica
    * promoció professional

ORDE de 25 d'abril de 2008, de la Conselleria d'Indústria, Comerç i Innovació, per la qual es modifica parcialment l'Orde de 26 d'abril de 2006 de la Conselleria d'Empresa, Universitat i Ciència, per la qual es regula l'obligació que els tallers de reparació de vehicles automòbils, els seus equips i components disposen de responsable tècnic. [2008/6236]  
Amb data 13 de febrer de 2001, la conselleria d'Indústria i Comerç va aprovar, mitjançant orde, l'obligació que els tallers de reparació de vehicles automòbils, els seus equips i components disposen d'un responsable tècnic, i va establir en la disposició transitòria única que, amb caràcter excepcional, els tallers que a l'entrada en vigor de l'orde no disposaren de persona amb la titulació mínima de formació professional reglada exigida per a poder ser designada com a responsable tècnic, pogueren designar com a tal una persona que superara un curs teòric, autoritzat per l'aleshores Direcció General d'Indústria i Energia, de 50 hores de durada, de les quals 30 hores versaran sobre prevenció de riscs laborals, 15 hores sobre legislació en matèria de tallers i 5 hores sobre gestió empresarial.  
Amb data 26 d'abril de 2006 l'aleshores conselleria d'Empresa, Universitat i Ciència va aprovar una nova orde, actualment vigent, que derogà l'anterior, la qual continua mantenint l'obligació que esta establia respecte a la designació d'un responsable tècnic, però introduint la figura del certificat de capacitació tècnica equivalent per al grup de branques d'activitat de mecànica, electricitat i motocicletes o per al grup de branques d'activitat de carrosseria i pintures, que pot obtenir-se mitjançant la superació d'un curs de formació el contingut del qual es concreta en l'annex de la mateixa norma, una vegada acreditada l'antiguitat mínima requerida. Este curs de formació, en la part teòrica, té el mateix contingut i abast que el que es regula en la disposició transitòria única de l'Orde de 13 de febrer de 2001, mencionat en el paràgraf anterior. Eixa correspondència de continguts entre el curs regulat per l'Orde de 13 de febrer de 2001 i el curs teòric previst en la vigent Orde de 26 d'abril de 2006 ha motivat, a fi de facilitar l'accés al certificat de capacitació tècnica equivalent d'aquells treballadors que superaren aquell curs i que no disposen de l'antiguitat requerida per l'article 7 de l'última orde mencionada per a quedar exonerats del curs de capacitació que preveu eixa norma, que en l'actual es reconega que estos únicament han de superar la formació pràctica corresponent a la branca d'activitat o especialitat de taller reparador per ells pretesa, de conformitat amb allò previst en l'annex de la indicada orde de 2006, i evitar d'esta manera la reiteració pels interessats d'una formació la superació de la qual ja va quedar acreditada en el seu moment.  
Per tot això, a proposta de la Direcció General d'Indústria i Innovació, de conformitat amb el Consell Jurídic Consultiu i en virtut del que s'ha establit en l'article 37 de la Llei 5/1983, de 30 de desembre, del Consell.  
ORDENE  
Article únic  
La modificació de l'Orde de 26 d'abril de 2006, de la conselleria d'Empresa, Universitat i Ciència, per la qual es regula l'obligació que els tallers de reparació de vehicles automòbils, els seus equips i components disposen de responsable tècnic.  
L'Orde de 26 d'abril de 2006, de la conselleria d'Empresa, Universitat i Ciència, per la qual es regula l'obligació que els tallers de reparació de vehicles automòbils, els seus equips i components disposen de responsable tècnic, queda modificada com seguix:  
Un. L'article 3 queda redactat de la següents manera:  
"Article 3. Responsable tècnic  
Els titulars dels tallers de reparació de vehicles han de designar un responsable tècnic per establiment o centre de treball, que haurà de ser una persona vinculada al taller o contractada, a temps complet, amb titulació tècnica o superior universitària amb competència legal en la matèria o de tècnic en electromecànica de vehicles de la Formació Professional de grau mitjà, o capacitació tècnica equivalent per al cas que el taller sol·licite la seua inscripció o ampliació en el Registre Especial de Tallers en les branques d'activitat de mecànica, electricitat o motocicletes, així com en les especialitats d'equips d'injecció, radiadors o pneumàtics; mentre que hauran de disposar de la titulació tècnica o superior universitària amb competència legal en la matèria o de tècnic en carrosseria de la Formació Professional de grau mitjà o capacitació tècnica equivalent, si el taller sol·licita la seua inscripció o ampliació en les branques d'activitat de carrosseria o pintura, tot sent vàlida la titulació de Formació Professional de Tècnic Superior en Automoció per a poder ser designat com a responsable tècnic en qualsevol o en la totalitat de les branques d'activitat o especialitats."  
Dos. L'article 7 queda redactat en els següents termes:  
"Article 7. Reconeixement de l'antiguitat  
Per a reconéixer l'antiguitat dels treballadors que vulguen obtenir el certificat de capacitació tècnica equivalent definida en l'article 5, estos hauran de sol·licitar el reconeixement d'antiguitat i justificar, davant el servei territorial corresponent amb competència en matèria d'indústria, que han treballat en un taller de reparació de vehicles automòbils d'una de les branques d'activitat de mecànica, electricitat o motocicletes, així com en les especialitats d'equips d'injecció, radiadors o pneumàtics, en el cas de sol·licitar el reconeixement d'antiguitat per a estes branques d'activitat, o que han treballat en un taller de reparació de vehicles automòbils d'una de les branques d'activitat de carrosseria o pintura, en el cas de sol·licitar el reconeixement de l'antiguitat per al grup de branques d'activitat de carrosseria i pintura.  
Els períodes d'antiguitat a justificar són de 4 anys continus o 6 anys discontinus durant els últims 15 anys anteriors a la sol·licitud de reconeixement d'antiguitat, i la dedicació prestada durant els períodes mencionats haurà d'haver sigut a temps complet.   
Únicament podran sol·licitar el reconeixement de l'antiguitat, aquelles persones que hagen exercit tasques de:  
- Cap de taller  
- Mestre industrial  
- Encarregat  
- Oficial de 1ª  
- Oficial de 2ª  
- Especialista  
- Tècnic d'organització del treball de 1ª  
- Tècnic d'organització del treball de 2ª  
- Oficial de 3ª  
Sense perjudici d'altres proves, igualment vàlides en dret, que permeten acreditar fefaentment l'experiència laboral requerida en la matèria als efectes previstos en este article pels treballadors interessats, l'acreditació de l'experiència es justificarà documentalment amb, almenys:  
a)Vida laboral del treballador, expedida per la Tresoreria General de la Seguretat Social.  
b) Certificat del representant legal o declaració jurada del titular del taller de reparació d'automòbils en el cas que este siga autònom, o document equivalent en què es pose de manifest que el treballador ha prestat els seus servicis, amb indicació del lloc de treball desenvolupat segons la branca o branques d'activitat o especialitat per a les quals el taller haja prestat servici de reparació durant el període que es certifica o declara l'antiguitat del treballador en el taller.  
Tres. S'introduïx una disposició addicional tercera amb el següent text:  
"Tercera  
Les persones que superaren el curs teòric de 50 hores a què fa referència la disposició transitòria única de l'Orde de 13 de febrer de 2001, de la conselleria d'Indústria i Comerç, per la qual es regula l'obligació que els tallers de reparació de vehicles automòbils, els seus equips i components disposen de responsable tècnic, quedaran eximides de la realització del curs teòric de 50 hores ressenyat en l'annex de la present orde.  
Així mateix, aquelles persones que disposen de la titulació de nivell bàsic, intermedi o superior en Prevenció de Riscs Laborals prevista en el Reial Decret 39/1997, de 17 de gener, que desplega la Llei 31/1995, de 8 de novembre, de Prevenció de Riscs Laborals, quedaran exemptes de la realització de la part corresponent a les 30 hores relatives a prevenció de riscs laborals corresponent al curs teòric de 50 hores".  
DISPOSICIÓ ADDICIONAL ÚNICA  
Les organitzacions empresarials de la Comunitat Valenciana a què fa referència la disposició transitòria única de la mencionada Orde de 13 de febrer de 2001, i que s'indiquen a continuació, hauran d'aportar en el termini d'un mes des de l'entrada en vigor de la present orde, en cas de no haver-lo presentat en temps i forma en el seu dia, un llistat complet de les persones que superaren els corresponents cursos teòrics de 50 hores autoritzats en el seu dia, amb indicació del document nacional d'identitat, o document identificador equivalent, de cadascuna, tant a la Direcció General d'Indústria i Innovació com als serveis territorials d'Indústria i Seguretat Industrial de la conselleria d'Indústria, Comerç i Innovació:  
Associació de tallers de reparació d'automòbils i afins de la província d'Alacant  
Associació de tallers reparadors d'automòbils i altres de Castelló  
Federació empresarial metal·lúrgica valenciana  
Confederació valenciana de la xicoteta i mitjana empresa  
DISPOSICIONS FINALS  
Primera  
Es faculta al director general d'Indústria i Innovació per a dictar totes les instruccions i les ordes de servici que siguen necessàries per a l'aplicació del que s'ha disposat en la present orde.  
Segona  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
València, 25 d'abril de 2008  
La consellera d'Indústria, Comerç i Innovació  
BELÉN JUSTE PICÓN


Còpia Permalink ELI